Ahmad Abdullah (Johor)

YB Dato' Ahmad bin Abdullah adalah bekas Ahli Majlis Mesyuarat Kerajaan Negeri Johor dari tahun 1986 hingga tahun 1995 lalu. Beliau merupakan akauntan bertauliah dari Institut Akauntan Malaysia.

Politik
Beliau telah memenangi kerusi Dewan Negeri Johor bagi Kukup dari tahun 1982 hingga tahun 1999 lalu. Ketika menjadi Ahli Majlis Mesyuarat Kerajaan Negeri Johor, beliau pernah memangku jawatan Menteri Besar Johor, Tan Sri Muhyiddin Yassin sebanyak 4 kali.

Beliau juga pernah menganggotai Lembaga Pengarah perbadanan di Johor seperti Perbadanan Johor dan Perbadanan Islam Johor.

Selepas politik
Beliau menubuhkan firma perakaunan sendiri selepas tidak lagi menjadi wakil rakyat dengan menubuhkan Ahmad Abdullah & Goh Consulting yang mana beliau adalah pengerusinya.

Rujukan

Anggota Pertubuhan Kebangsaan Melayu Bersatu
Orang dari Johor
Ahli Majlis Mesyuarat Kerajaan Negeri Johor